**Съобщение за поверителност на данните при подбор на персонал**

***Информация относно личните данни***

Настоящото съобщение съдържа информация относно обработването на Вашите лични данни от Волво Груп България - дружеството, в което кандидатствате за работа, и/или от отдела за подбор на персонал на групата Волво Груп („Волво”), което/които се явяват администратор(и) на лични данни.

За ВОЛВО е необходимо да обработва Вашите лични данни, за да може да управлява Вашия потребителски профил и/или да обработи Вашата кандидатура за заемане на длъжност във Волво Груп България.

ВОЛВО може също така да обработва Ваши лични данни, ако в момента сте или сте били назначени от дружество от групата Волво Груп или сте били наети като консултант. Ако попадате в тази категория лица, молим да се запознаете с нашето Съобщение за поверителност на данните на служителите или консултантите.

***Данни и координати за връзка с администратора и с длъжностното лице по защита на данните***

Настоящото съобщение съдържа информация относно обработването на Вашите лични данни от ВОЛВО. ВОЛВО носи отговорност за обработването на Вашите лични данни по смисъла на приложимото законодателство за защита на личните данни.

Ако имате въпроси относно обработването на Вашите лични данни, молим да се свържете с длъжностното лице по защита на данните на ВОЛВО на имейл: DPO\_Office@volvo.com, или по пощата на: AB Volvo, Att: Data Protection Office, Dept AA14100, VLH, SE-405 08 Göteborg, Sweden, или по телефон на номер: +46 (0)31 66 00 00

***Какви категории лични данни обработва ВОЛВО?***

ВОЛВО обработва всички или част от следните категории лични данни:

* Индивидуални данни като име, дата на раждане, пол, националност, предпочитан език, снимка
* Данни за контакт като домашен адрес, имейл, телефонен номер
* Данни за здравословно състояние като резултати от медицински прегледи, резултати от тест за наркотици (ако е приложимо)
* Данни за квалификация и опит като автобиография, информация за проведени квалификационни курсове и професионално обучение.

Уточняваме изрично, че данните за здравословно състояние, ако е приложимо, се считат за специална категория данни по смисъла на приложимото законодателство за защита на личните данни и ще бъдат обработвани със специално внимание.

***Правни основания и цели на обработването***

ВОЛВО ще обработва лични данни, отнасящи се до Вас, за 1) административни цели, като обработването и оценката на Вашата кандидатура и създаването и управлението на Вашия потребителски профил; и 2) за целите на набирането на персонал, като целта е да се намери подходящият кандидат за свободната позиция. Правното основание за обработване на личните данни за целите 1 и 2 по-горе е, че ВОЛВО има легитимен интерес от наличието на организирана система за набиране на кандидати за свободни длъжности и от извършването на операции по набиране на персонал, които осигуряват и поддържат квалифицирана работна сила в рамките на Волво Груп България.

При намирането на баланс между легитимните интереси на ВОЛВО и Вашите собствени интереси и основни права и свободи е отчетено, че процесът за набиране на персонал задължително включва обработването на лични данни и че кандидатите разбират и приемат това обстоятелство, когато подават кандидатури за работа до ВОЛВО. ВОЛВО не би могло да постигне своите легитимни интереси, посочени по-горе, без да обработва личните данни на кандидата. ВОЛВО се отнася към получените лични данни с уважение и в съответствие с принципите на ВОЛВО за съхранение и достъп. Никаква друга информация, различна от необходимата за целите на наемането на персонал, не се обработва от ВОЛВО, и личните данни няма да бъдат използвани за нови цели в бъдеще, освен ако не сте дали Вашето съгласие за това. Следователно ВОЛВО счита, че обработването на лични данни, свързани с Вас, е съвместимо с интереса, който сте изразили да станете служител на ВОЛВО, и че обработването на лични данни от страна на ВОЛВО не представлява нарушение на Вашите права и свободи.

В изключителни случаи и само когато не може да бъде приложено друго правно основание, ВОЛВО може да поиска Вашето съгласие да обработва Ваши лични данни. Ако обработването се извършва на основание дадено съгласие, в този случай Вие можете да оттеглите Вашето съгласие по всяко време, което обаче няма да засегне законосъобразността на обработването въз основа на съгласието преди оттеглянето му. За да оттеглите Вашето съгласие, молим да се свържете с длъжностното лице по защита на данните на ВОЛВО.

***Откъде ВОЛВО ще получи Вашите лични данни?***

ВОЛВО ще получи Вашите лични данни основно от Вас или от друго лице, към което сте ни насочили с цел събиране на Вашите лични данни. Някои лични данни могат да бъдат генерирани автоматично от ИТ-системата на ВОЛВО, например като вътрешни референтни идентификационни данни.

***Какво се случва, ако не предоставите на ВОЛВО никакви лични данни?***

Личните данни се изискват и са необходими за обработването на Вашата кандидатура, което не може да бъде извършено без да предоставите на ВОЛВО исканите лични данни.

***Как ВОЛВО ще споделя Вашите лични данни? Ще бъдат ли те предоставяни извън ЕС/ЕИП?***

ВОЛВО няма да споделя Вашите лични данни с никого извън групата на Волво Груп, освен ако това не се изисква по силата на закон или друг нормативен акт. Въпреки това, ВОЛВО може, ако е необходимо за изпълнение на целите на обработването на личните данни, да споделя Вашите лични данни с други дружества от групата на Волво Груп, включително и с дружества извън Европейския съюз или Европейското икономическо пространство (ЕС/ЕИП). ВОЛВО може също така, ако е необходимо за изпълнение на целите на обработването на личните данни, да сподели Вашите лични данни с трети лица - доставчици, включително и с доставчици извън ЕС/ЕИП.

ВОЛВО ще положи всички необходими усилия, за да се увери, че съществуват подходящи гаранции, които осигуряват адекватно ниво на защита на Вашите лични данни, така, както се изисква от приложимото законодателство за защита на личните данни. Това примерно може да включва използването на вътрешнофирмени или междуфирмени договори за обработване на лични данни въз основа на стандартните договорни клаузи, одобрени от ЕС, или на Споразумението за защита на личните данни между ЕС и САЩ, или на други механизми, признати или одобрени от съответните компетентни органи и институции. Ако имате въпроси относно предоставянето на Вашите лични данни, молим да се свържете с длъжностното лице по защита на данните на ВОЛВО.

***За какъв срок ВОЛВО ще съхранява Вашите лични данни?***

До приключване на процедурата по набиране на персонал и три (3) години след това (или за по-дълъг период, в зависимост от приложимото трудово законодателство) за целите на решаването на евентуални спорове (примерно за дискриминация). Ако е дадено съгласие за съхранение на лични данни за бъдещи потребности от набиране на персонал, данните ще бъдат съхранявани, докато потенциално бъдещо наемане на кандидата вече не се предвижда и/или докато съгласието бъде оттеглено.

***Вашите права във връзка със защитата на личните данни***

Имате право да поискате информация от ВОЛВО относно обработваните Ваши лични данни, както и право на достъп до тези лични данни. Също така имате и правото да поискате от ВОЛВО да коригира Вашите лични данни, ако те не са верни, или да поискате изтриването на Вашите лични данни. Имате правото да поискате ограничаване на обработването на Вашите лични данни, което означава, че може да поискате от ВОЛВО да ограничи обработването на Вашите лични данни при определени условия. Имате право да възразите срещу обработване на основание легитимни интереси или обработване за целите на директния маркетинг. Също така имате право на преносимост на данни (прехвърляне на Вашите лични данни на друг администратор), ако обработването от ВОЛВО на Вашите лични данни се основава на съгласие или на договорно задължение и когато то се извършва по автоматизиран начин.

Също така имате право да подадете жалба във връзка с обработването на Вашите лични данни от ВОЛВО до надзорен орган (Комисия за защита на личните данни). За повече информация относно тези права и как да ги упражнявате, молим да се свържете с длъжностното лице по защита на данните на ВОЛВО.